L 45/1472
Il-Ġurnal Uffiċjali tal-Unjoni Ewropea
MT
24.2.2022
IL-KUMMISSJONI PROĠETTI PILOTA
KAPITOLU PP 07 — INVESTIMENT FIN-NIES, FIL-KOEŻJONI SOĊJALI U FIL-VALURI (ikompli) PP 07 22
(ikompli)
PP 07 22 02
(ikompli) tal-awtoritajiet Ewropej u nazzjonali.
Il-"Festival Ewropew tal-Ġurnaliżmu u l-Litteriżmu Medjatiku" għandu jsir għodda b'saħħitha biex titqajjem kuxjenza dwar ix-xogħol siewi iżda dejjem aktar diffiċli tal-ġurnalisti u l-ksur tal-libertà tal-istampa fl-Unjoni.
Biex jintlaħaq dan il-għan, il-festival ikun wieħed itineranti, li jsir fi Stat Membru differenti kull sena, u tiġi eżaminata s-sitwazzjoni allarmanti f'dak li għandu x'jaqsam mal-libertà tal-istampa, iż-żieda fid-diżinformazzjoni – anke fir-rigward tal-kriżi tal-pandemija u l-klima – u l-kundizzjonijiet tax-xogħol tal-ġurnalisti.
Fir-rigward tal-implimentazzjoni, il-Kummissjoni se tniedi sejħa għall-offerti annwali indirizzata lil professjonisti tal-midja, organizzazzjonijiet tal-midja, NGOs u sħab akkademiċi rilevanti, sabiex tiġi żgurata l-organizzazzjoni tal-avveniment.
Bil-għan li tiżdied l-inklużività u titħeġġeġ il-parteċipazzjoni fl-avveniment, l-entità inkarigata mill-organizzazzjoni se tiddedika parti mill-baġit biex tissussidja l-ispejjeż assoċjati mal-parteċipazzjoni ta' ġurnalisti u rappreżentanti ta' assoċjazzjonijiet tal-midja b'mezzi finanzjarji limitati bħal rappreżentanti ta' midja żgħar u lokali jew freelancers.
PP 07 22 03
Proġett pilota — Għadd tal-Persuni bla Dar fl-Ewropa Ċifri (Approprjazzjonijiet differenzjati) Approprjazzjonijiet 2022 Impenji
990 500
Approprjazzjonijiet 2021
Pagamenti
Impenji
Pagamenti
Eżitu 2020 Impenji
Pagamenti
247 625
Kummenti Huwa stmat li l-għadd ta’ persuni mingħajr dar żdied b’70 % fl-Ewropa f’dawn l-aħħar għaxar snin u din il-figura x’aktarx se tiggrava b’riżultat tal-Kriżi tal-COVID-19.
Madankollu fil-livell tal-Unjoni ma hemm l-ebda data affidabbli dwar il-problema tal-persuni mingħajr dar ibbażata fuq kriterji jew indikaturi komuni.
Dan huwa rikonoxxut millParlament Ewropew, mill-Kummissjoni u mill-esperti bħala ostaklu importanti għal rispons politiku effettiv.
Data komparabbli u miġbura regolarment dwar il-problema tal-persuni mingħajr dar se tippermetti lill-Kummissjoni tappoġġa aħjar lill-Istati Membri biex jagħmlu progress lejn it-tmiem tal-problema tal-persuni mingħajr dar sal-2030, objettiv li l-Istati Membri kollha, l-istituzzjonijiet tal-Unjoni u l-partijiet ikkonċernati rilevanti tas-soċjetà ċivili impenjaw ruħhom għalih fid-Dikjarazzjoni ta’ Lisbona, u jinkiseb l-Prinċipju 19 tal-Pilastru Ewropew tad-Drittijiet Soċjali dwar “l-akkomodazzjoni u l-assistenza għall-persuni mingħajr dar”.
Data komparabbli miġbura fil-livell lokali se tappoġġa azzjoni bbażata fuq l-evidenza u mmirata aħjar permezz tal- "Pjattaforma Ewropea għall-ġlieda kontra l-kondizzjoni ta' persuni mingħajr dar" li twaqqfet bħala parti mill-Pjan ta’ Azzjoni tal-Pilastru Ewropew tad-Drittijiet Soċjali.
Għalhekk, il-proġett pilota għandu l-għan li jistimula l-ġbir regolari ta’ data dwar il-kondizzjoni ta’ persuni mingħajr dar fil-livell lokali.
L-awtoritajiet lokali jinsabu fl-aħjar pożizzjoni biex jindirizzaw il-kondizzjoni ta’ persuni mingħajr dar flimkien mas-servizzi soċjali u l-atturi tas-soċjetà ċivili, u jeħtieġu data affidabbli fuqiex jibbażaw il-politiki tagħhom.
Il-proġett pilota se jibni fuq metodoloġiji robusti u effettivi eżistenti, bħall-għadd abbażi ta' punt fiż-żmien, il-punt ta’ prevalenza, u l-istħarriġ.
Għandha tiġi esplorata l-komplementarjetà mal-ħidma tal-EUROSTAT dwar id-dimensjonijiet differenti tal-kondizzjoni ta’ persuni mingħajr dar inklużi l-irqad fit-toroq, il-persuni li joqogħdu f’postijiet ta’ kenn għall-persuni mingħajr dar, il-persuni li waslu biex jiġu rilaxxati minn istituzzjoni mingħajr garanzija ta' akkomodazzjoni, u l-persuni li jkollhom jorqdu fuq is-sufan mal-familja jew il-ħbieb ("sofa surfers").